་ཐོད་འཛིན་འཁྱུད། ། མདུན་དུ་དབང་ཕྱུག་སེང་ཞོན་གྲི་སྙིང་འཛིན། ། ཤར་དུ་
གཤིན་རྗེ་གླང་ཞོན་བེ་ཅོན་དབྱུག ། ལྷོ་རུ་སྐོས་རྗེ་རྟ་ཞོན་ཁྲམ་དགྲ་སྟ། ། ནུབ་ཏུ་གློག་ཕྲེང་
་མོ་
86

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
འབྲུག་ཞོན་ཐོག་གློག་འཕེན། ། བྱང་དུ་མེ་དཔལ་སྟག་ཞོན་རིན་ཆེན་གྲི། ། རང་རང་ཡུམ་
བཅས་སྡེ་དཔོན་སུམ་ཅུ་གཉིས། ། ཆ་ལུགས་བཞོན་པ་མ་ངེས་ཅི་ཡང་བསྒྱུར། ། བྱང་ཤར་
སྟོབས་ལྡན་ནག་པོ་ཞལ་གསུམ་པ། ། ཕྱག་དྲུག་དང་པོ་རྡོ་རྗེ་བྷན་ངྷ་དང་། ། ལྷག་མ་ལྷ་
བརྒྱད་ཀླུ་བརྒྱད་དོན་སྙིང་འཛིན། ། འབྱུང་ལྔའི་བདག་མོ་མཁའ་འདེགས་ས་གནོན་
འཁྱུད། ། ཤར་དུ་འཆི་བདག་གཤིན་རྗེ་གྲི་ཐོད་འཛིན། ། ལྷོ་བདུད་མེ་ཡི་ཁ་རླངས་ཁྲམ་
ཤིང་ཞགས། ། ནུབ་ཏུ་སྲིན་པོ་གསོད་བྱེད་གྲི་ཐོད་བསྣམས། ། བྱང་དུ་གནོད་སྦྱིན་གང་
བཟང་གྲི་མདུང་ཐོགས། ། བཞི་ཀའང་ཡུམ་བཅས་མེ་དཔུང་ཀཱ་ལ་སོགས། ། ཉི་ཤུ་རྩ་བརྒྱད་
ལྷ་སྲིན་དྲེགས་པས་བསྐོར། ། ཕྱི་ཡི་དཀྱིལ་འཁོར་སྒོ་བཞིར་སྒོ་སྐྱོང་བཞི། ། ཁོར་ཡུག་
དབང་ཕྱུག་མཁའ་འགྲོ་ཀིང་ལང་ཀ ། འབར་མ་མ་སྲིང་བཀའ་སྡོད་སྤྲིན་ལྟར་གཏིབས། །
མ་འདྲེས་ཡོངས་རྫོགས་འཇའ་ཚོན་ལྟ་བུར་གསལ། ། སྙན་གསན་སྤྱན་འདྲེན་ནི། ཨོྃ་བཛྲ་ས་མ་
ཡ་ཧཱུཾ་ཛཿ ཧཱུཾ ཆོས་དབྱིངས་མཉམ་ཉིད་ཆོས་སྐུའི་ཞིང་ཁམས་ནས། ། དཔལ་ཆེན་ཞི་ཁྲོའི་
ལྷ་ཚོགས་སྐུར་བཞེངས་ལ། ། དམ་ཚིག་དཀྱིལ་འཁོར་གནས་འདིར་སྤྱན་འདྲེན་གཤེགས། །
དབྱེར་མེད་རོ་གཅིག་བརྟན་པར་བཞུགས་སུ་གསོལ། ། ཨོྃ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ས་པ་
རི་ཝཱ་ར་ཨེ་དྱེ་ཧི། ཛཿཧཱུཾ་བཾ་ཧོཿ ས་མ་ཡ་ཨ་བེ་ཤ་ཡ་སྟཱཾ། ཕྱག་འཚལ་བ་ནི། ཨ་ཏི་པུ་ཧོཿན་མ་ཧཱོ།
ཕྱི་ནང་མཆོད་ཚོགས་འབུལ་བ་ནི། ཧཱུཾ ཁྲག་འཐུང་ཡོངས་རྫོགས་དཀྱིལ་འཁོར་མཆོད་པའི་རྫས། །
ཉེར་སྤྱོད་རོལ་མོ་འདོད་ཡོན་རྣམ་པ་དྲུག ། ཡེ་ནས་དུག་ལྔ་རྣམ་དག་སྦྱོར་སྒྲོལ་དང་། །
དུག་གསུམ་ཤ་ཁྲག་རུས་པའི་མཆོད་པར་བཅས། ། རང་གྲོལ་མཉམ་ཉིད་ངང་དུ་འབུལ་
གྱིས་བཞེས། ། ༀ་ཤྲཱི་བཛྲ་རཱ་ག་དྷུ་བེ་ཧཱུཾ། པུཥྤ་ཏྲཾ། ཨ་ལོ་ཀེ་ཧྲཱིཿ གྷནྟེ་ཧོཿ ནཻ་ཝི་ཏྱ་ཨ། ཀིརྟི་
ཤཔྟ་ཧཱུཾ། ཨོཾ་སརྦ་པཱུ་ཛ་ས་མ་ཡ་ཧོཿ ཧ་ལ་པཉྩ་པཱུ་ཛ་ཧོཿ མ་ཧཱ་མཾ་ས་རཀྟ་ཀིཾ་ནྲ་ཏི་ཁཱ་ཧི། ཧཱུཾ།
རྩ་བརྒྱད་ཡན་ལག་སྟོང་སྦྱར་བའི། ། བདུད་རྩི་སྨན་གྱི་མཆོད་པ་འདི། ། བླ་མ་ལྷ་ཚོགས་
མཉེས་ཕྱིར་འབུལ། ། བརྩེར་དགོངས་དབང་དང་དངོས་གྲུབ་སྩོལ། ། ༀ་ཨཱཿཧཱུཾ། སརྦ་པཉྩ་
ཨ་མྲྀ་ཏ་ཁ་རཾ་ཁཱ་ཧི། ཀ་ཡ་སིདྡྷི་ༀ། ཝཱ་ཀ་སིདྡྷི་ཨཱཿཙིཏྟ་སིདྡྷི་ཧཱུྃ སརྦ་སིདྡྷི་ཧྲཱིཿ ཧཱུཾ དམ་རྫས་
87

བཀའ་བརྒྱད་ཞི་ཁྲོ་རྣམ་རོལ་གྱི་ལས་བྱང་སོགས།
རྨད་བྱུང་གཏེར་ཆེན་པོ། ། འདོད་ཡོན་ལྔ་ཡི་ཕུང་བོར་འབར། ། ཐམས་ཅད་ཚིམ་བྱེད་
མཆོད་སྦྱིན་ཆེས། ། དཔལ་ཆེན་ལྷ་ཚོགས་ཐུགས་དམ་བསྐང་། ། མ་ཧཱ་བྷ་ལིང་ཏ་ཁཱ་ཧི། ཧཱུཾ། རུ་
ཏྲ་བསྒྲལ་བའི་ཁྲག་ཆེན་པོ། ། ལྕང་ལོར་བཅས་པའི་བྷནྡྷར་བསྐྱིལ། ། འཁོར་བ་དབྱིངས་སུ་
དག་བྱའི་ཕྱིར། ། དཔལ་ཆེན་ལྷ་ཚོགས་ཞལ་དུ་འབུལ། ། མ་ཧཱ་རཀྟ་ཁཱ་ཧིཿ ཧཱུཾ། འབྲུ་བཅུད་
སྦྱར་བའི་ཛ་གད་དང་། ། གཉིས་མེད་སྦྱོར་མཆོད་བདེ་བ་ཆེ། ། འཁྲུལ་རྟོག་སེམས་
ཅན་དབྱིངས་སུ་བསྒྲལ། ། རྒྱལ་བའི་ཚོགས་རྣམས་མཉེས་གྱུར་ཅིག ། མ་ཧཱ་ཨ་མྲི་ཏ་ཛ་
གད་ཁཱ་ཧི། ། པདྨ་ཡོ་གི་ནི་ས་མ་ཡ་པྲ་ཝེ་ཤ་ཡ་ཕཊ། ། མ་ཏྲཾ་རུ་ཏྲ་པྲ་བྷཉྩཀྲ་ཧཱུྃ་ཕཊ། པྲ་བེ་ཤ་
ཡ་ཁཱ་ཧི། བསྟོད་པ་ནི། ཨོཾ་ཆོས་ཀྱི་དབྱིངས་ལས་འགྲོ་དོན་གཟུགས་སྐུར་ཤར། ། ཨཱཿ རྩོལ་མེད་
རང་བྱུང་མ་འགགས་པདྨའི་གསུང་། ། ཧཱུཾ། སྤྲོས་པ་ཀུན་བྲལ་འགྱུར་མེད་རྡོ་རྗེའི་ཐུགས། །
སྭཱ་རྩལ་སྣང་ཆོ་འཕྲུལ་ཡོན་ཏན་རེ་སྐོང་མཛོད། ། ཧཱ སྣ་ཚོགས་འཕྲིན་ལས་སྲིད་གསུམ་
དྲེགས་པ་འདུལ། ། དཔལ་ཆེན་ཡོངས་རྫོགས་ལྷ་ལ་ཕྱག་འཚལ་བསྟོད། ། འཛབ་བསྐུལ་ནི།
དཀྱིལ་འཁོར་གཙོ་མཆོག་ཧེ་རུ་ཀཿ སྟོང་ཉིད་སྙིང་རྗེ་ཡུམ་དང་སྦྱོར། ། བདེ་ཆེན་གསང་
ཡུམ་གར་དགུའི་ཉམས། ། འཛབ་ཀྱི་སྐུ་གསུང་ཐུགས་རྒྱུད་བསྐུལ། ། འཕྲོ་ཞིང་འདུ་བའི་
ཏིང་ངེ་འཛིན། ། མ་གསལ་བར་དུ་བསྐྱེད་ཅིང་བསྒོམ། ། མ་འགྲུབ་བར་དུ་མི་གཏོང་ངོ་། །
སོ་སོའི་འཛབ་ཟླ་བ་ནི། ཆེ་མཆོག་ལ། ཨོྃ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུཾ་ཕཊ། ཡང་དག་ལ། ༀ་རུ་ལུ་
རུ་ལུ་ཧཱུཾ་བྷོ་ཧཱུཾ་ཕཊ། གཤིན་རྗེ་ལ། ༀ་ཨ་ཀྲོ་ཏེ་ཀ་ཡ་མཱནྟ་ཀ་ཧ་ན་མ་ཐཱ་བྷཉྫ་ཧཱུཾ་ཕཊ། རྟ་མགྲིན་ལ།
ཨོཾ་པདྨནྟ་ཀྲྀཏ་ཧྱ་གྲྀ་ཝ་ཧུ་ལུ་ཧུ་ལུ་ཧཱུཾ་ཕཊ། ཕུར་བ་ལ། ཨོྃ་བཛྲཀཱི་ལི་ཀཱི་ལ་ཡ་སརྦ་བིགྷན་བཾ་
ཧཱུཾ་ཕཊ། བླ་མེད་ལ། ཨོཾ་གུ་ཧྱ་ཛྙཱ་ན་ཤྲཱི་ཧེ་རུ་ཀ་གུ་ཧྱ་ཛྙ་ན་ཀྲོ་ཏིཤྭ་རི་སྟཱཾ་མ་མ་ཡོ་གི་ནི་རུ་ལུ་
ལུ་ཧཱུཾ་བྷོ་ཧཱུཾ་ཕཊ། རིག་འཛིན་ལ། ཨོྃ་བཛྲ་མ་ཧཱ་གུ་རུ་སརྦ་སིདྡྷི་ཧཱུཾ་ཕཊ། དྲེགས་པ་ལ། ཨོྃ་བཛྲ་
ཙཎྚ་སརྦ་དུཧྰུཾ་ཧཱུྃ་ཕཊ། དྲག་སྔགས་ལ། ཨོྃ་བཛྲ་སརྦ་དུཉྩཾ་ཧཱུཾ་ཕཊ། སྤྱི་ཁྱབ་དྲག་སྔགས་སོ་ལྔ་བ་ནི། ཨོཾ་
བཛྲ་མ་ཧཱ་ཀྲོ་དྷ་པདྨ་ཀྲོ་ཏིཤྭ་རི་བཛྲ་ཀཱི་ལི་ཀཱི་ལ་ཡ། མ་ཧཱ་ཡཀྵ། ཀཱ་ལ་རཱུ་པ། ཀརྨ་རཾ་རཾ། ཛྭ་
ལ་རཾ་ཧཱུཾ་ཕཊ། དངོས་གྲུབ་བླང་བ་ནི། ཧཱུཾ། ལྷ་དང་རིག་འཛིན་མཁའ་འགྲོ་དགོངས། ། འདིར་
88

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
འདུས་བདག་ཅག་མཆེད་ལྕམ་ལ། ། ཞི་རྒྱས་དབང་དྲག་ཡིད་བཞིན་གཏེར། ། སྐུ་གསུང་
ཐུགས་ཀྱི་དངོས་གྲུབ་སྩོལ། ། ཨོཾ་ཨཱཿཧཱུཾ། ཀཱ་ཡ་ཝཱ་ཀ་ཙིཏྟ་སིངྷིཧཱུྃ་ཨཱཿ ཆེ་བ་བསྐྱེད་པ་ནི། ཧཱུཾ། སྣང་
སྲིད་ཐམས་ཅད་གཞལ་ཡས་ཁང་། ། གཟུགས་སྣང་ཐམས་ཅད་ཧེ་རུ་ཀཿ ཐམས་ཅད་ཐམས་
ཅད་བྲན་དུ་འཁོལ། ། ང་ལས་ཆེ་བ་སུ་ཡང་མེད། ། ཧཱུཾ། ཆོས་སྐུ་སྐྱེ་མེད་ངང་ཉིད་ལས། །
གཟུགས་སྐུ་འཇིགས་པའི་ཆ་ལུགས་བཞེངས། ། ཞི་རྒྱས་དབང་དང་མངོན་སྤྱོད་
ལས། །བཅོལ་བའི་འཕྲིན་ལས་འགྲུབ་པར་མཛོད། །ཧཱུཾ་ཧཱུཾ་ཧཱུཾ་བཛྲ་སརྦ་དུཉྩཾ། ༀ་ཤནྟིཾ། སྭ་པུཎྚི།
ཨཱཿཝ་ཤཾ ། ཧ་མ་ར་ཡ་ཕཊ། སརྦ་སིདྡྷི་ཀུ་རུ་ཧཱུཾ་རྦོད་ཟོར་སརྦ་བཟློག་བྷྱོཿ ཚོགས་བྱིན་རླབས་ནི།
རཾ་ཡཾ་ཁཾ་གིས་ཚོགས་ཀྱི་མ་དག་ཀུན། ། ཡོངས་སྦྱངས་ཟག་མེད་འདོད་ཡོན་བདུད་རྩིར་
གྱུར། ། ཨོཾ་ཨཱཿཧཱུཾ། ལན་གསུམ། སྤྱན་དྲངས་ཤིང་སྤྱིར་འབུལ་བ་ནི། ཧཱུཾ། རང་བཞིན་དབྱིངས་ནས་རྩ་
གསུམ་དཀྱིལ་འཁོར་ལྷ། ། ཚོགས་ལ་སྤྱན་འདྲེན་གནས་འདིར་གཤེགས་སུ་གསོལ། །
འདོད་ཡོན་ལྔ་ལྡན་ཚོགས་ཀྱི་མཆོད་པ་ཡིས། ། ཐུགས་དམ་གཉན་པོ་དབྱིངས་སུ་སྐོང་གྱུར་
ཅིག ། ཚོགས་དང་པོ་ནི། ཧཱུཾ། བླ་མེད་མཆོག་གི་མཆོད་པ་དམ་པ་འདི། ། ཡེ་ཤེས་ལྔ་ཡི་འོད་
ཟེར་རྣམ་པར་འཕྲོ། ། འདོད་པའི་ཡོན་ཏན་ལྔ་ཡིས་རབ་བརྒྱན་ཏེ། ། དམ་ཚིག་བཞིན་དུ་ཅི་
བདེར་བཞེས་སུ་གསོལ། ། ༀ་ན་མཿསརྦ་ཏ་ཐཱ་ག་ཏ་བྩོ་པི་ཤྭ྾། ག་ག་ན་ཁཾ་སྭཱ་ཧཱ། བར་བ་ནི།
ཧཱུཾ། བདག་ཅག་སྒོ་གསུམ་ཉོན་མོངས་དབང་གྱུར་པས། ། རྩ་བ་ཡན་ལག་དམ་འགལ་
ནོངས་པ་སོགས། ། རྒྱལ་བ་ཞི་ཁྲོའི་ཐུགས་དང་འགལ་བ་ཀུན། ། སྙིང་ནས་བཤགས་སོ་
བཟོད་བཞེས་ཚངས་པ་སྩོལ། ། ཡིག་བརྒྱ་བརྗོད། ཐ་མ་ནི། ཨེ་ནྲྀ་ཏྲི་ཛཿ སྐུ་སྟོད་སྲས་མཆོག་ཁྲོ་
བོ་འབར་བའི་གཟུགས། སྐུ་སྨད་གནམ་ལྕགས་ཕུར་བུ་ཟུར་གསུམ་དཔལ། ། ལོག་འདྲེན་
དགྲ་བགེགས་དམ་སྲིའི་སྙིང་ལ་གཟིར། ། རྡུལ་དུ་རློག་ལ་རྣམ་ཤེས་ཆོས་དབྱིངས་སྤོར། །
དྲག་སྔགས་སོ་ལྔ་བའི་མཇུག་ཏུ། གནོད་བྱེད་འབྱུང་བོའི་སྙིང་ལ་མ་ར་ཡ་རྦད། ། ཅེས་བསྒྲལ། བསྟབ་
པ་ནི། དཔལ་ཆེན་ཁྲོ་བོ་རོལ་པའི་ལྷ་ཚོགས་རྣམས། ། གནམ་ས་གདངས་པ་ཙམ་གྱི་ཞལ་
ནང་དུ། ། ཞིང་བཅུའི་ཤ་ཁྲག་རུས་གསུམ་ཚོགས་སུ་འབུལ། ། ལྷག་མེད་དགྱེས་པར་རོལ་
89

བཀའ་བརྒྱད་ཞི་ཁྲོ་རྣམ་རོལ་གྱི་ལས་བྱང་སོགས།
ཅིག་ཁ་རཾ་ཁཱ་ཧི། ། ལྷག་མ་ནི། ཧཱུཾ དཔལ་གྱི་བཀའ་ཉན་ལྷག་སྡུད་རྣམས། ། འདིར་བྱོན་ཤ་
ཁྲག་མཆོད་གཏོར་བཞེས། ། སྔོན་གྱི་དམ་ཚིག་མ་གཡེལ་བར། ། བཅོལ་བའི་འཕྲིན་ལས་
འགྲུབ་པར་མཛོད། ། ༀ་མ་ཧཱ་ཤྲཱི་ཧེ་རུ་ཀ་ས་མ་ཡ་དེ་ཝི་ཀྲོ་དྷ་སརྦ་བ་ལིང་ཏ་ཁཱ་ཧི། ༀ་ཨཱཿ
ཧཱུཾ། ཨུ་ཙིཥྛ་བྷ་ལིང་ཏ་བྷ་ཀྵ་སི་སྭཱ་ཧཱ། ཆད་ཐོ་ནི། ཧཱུཾ བསྐལ་པ་དང་པོ་འོག་མིན་ཆོས་དབྱིངས་
སུ། ། དཔལ་ཆེན་དྲག་པོས་སྣང་སྲིད་དབང་དུ་བསྡུས། ། བར་དུ་རྒྱ་གར་གྲུབ་པའི་རིག་
འཛིན་བརྒྱད། ། ཐ་མར་པདྨ་འབྱུང་གནས་རྗེ་འབངས་དགུ། ། ཚེ་དབང་རིག་འཛིན་ཆེ་
མཆོག་འདུས་རྩལ་གྱིས། ། རྒྱ་བོད་གྲུབ་པའི་གནས་མཆོག་སོ་སོ་རུ། ། དཀྱིལ་འཁོར་ཞལ་
ཕྱེ་དྲེགས་པ་དམ་བཏགས་ཚེ། ། སོ་སོའི་གཟུགས་བསྟན་དམ་ཚིག་ཁས་བླངས་བཞིན། །
མཆོད་གཏོར་འདི་བཞེས་བཅོལ་བའི་འཕྲིན་ལས་མཛོད། ། བསྟན་མ་སྐྱོང་བ་ནི། ཧཱུཾ། བསྟན་པ་
སྐྱོང་མཛད་མ་དང་སྲིང་། ། རང་རང་འཁོར་བཅས་འདིར་གཤེགས་ལ། ། དཔལ་གྱི་བཀའ་
ཡི་གཏོར་མ་ལོང་། ། མི་མཐུན་གནོད་པའི་ཚོགས་རྣམས་བཟློག ། མ་མ་ཏྲིཾ་ཧྲྀ་བྷ་ལིང་ཏ་ཨ་
མྲྀ་ཏ་ཁཱ་ཧི། བྲོ་བརྡུང་ནི། ཧཱུཾ། དཔལ་ཆེན་འཁོར་བཅས་རོལ་པའི་བྲོ། ། དམ་སྲིའི་སྙིང་ལ་
ཆེམ་སེ་ཆེམ། ། ཁྲོ་བོ་ཁྲོ་མོ་རོལ་པའི་བྲོ། ། དགྲ་བགེགས་སྙིང་ལ་ཆེམ་སེ་ཆེམ། ། ཁྲོ་བོ་
རྣམས་ཀྱིས་བྲོ་བརྡུང་ལ། ། ཁྲོ་མོ་རྣམས་ཀྱིས་རྒྱས་འདེབས་སོ། ། ཨོཾ་བཛྲ་ཀྲོ་དྷ་མ་ཧཱ་ཤྲཱི་ཧེ་
རུ་ཀ་ཧཱུཾ་ཕཊ། ཤིནྟཾ། པུཙྪིཾ། ཝ་ཤཾ། མ་ར་ཡ་ཕཊཿ གཏང་རག་ནི། ཧཱུཾ། དཔལ་ཆེན་ལྷ་ཚོགས་
འཁོར་བཅས་ལ། ། ཕྱི་ནང་གསང་བའི་མཆོད་པ་འབུལ། ། ཉམས་ཆག་སྡིག་སྒྲིབ་མ་ལུས་
བཤགས། ། སྐུ་གསུང་ཐུགས་ཀྱི་དངོས་གྲུབ་སྩོལ། ། ཡིག་བརྒྱ་བརྗོད། དཀྱིལ་འཁོར་བསྡུ་བ་ནི། སྣོད་
བཅུད་གཞལ་ཡས་ཁང་ལ་ཐིམ། ། དེ་ཡང་འཁོར་དང་འཁོར་རྣམས་ཀྱང་། ། གཙོ་བོར་
འདུས་ཤིང་གཙོ་བོ་ཡང་། ། སྟོང་བར་གྱུར་ལས་འཇའ་ལྟར་བཀྲ། ། སྨོན་ལམ་ནི། དགེ་བ་འདི་
ཡིས་བར་ཆད་གཡུལ་བཅོམ་སྟེ། །བསྐྱེད་རྫོགས་རྫོགས་ཆེན་མྱུར་ལམ་མཐར་ཐུག་ལ།
བརྟེན་ནས་ཚེ་འདིར་ཀུན་བཟང་ཧེ་རུ་ཀའི། ། གོ་འཕང་ཐོབ་ནས་འགྲོ་ཀུན་སྒྲོལ་བར་
ཤོག ། ཤིས་བརྗོད་ནི། རབ་འབྱམས་རྩ་གསུམ་དཀྱིལ་འཁོར་འཁོར་ལོ་ཡི། ། མཁྱེན་བརྩེ་ནུས་
90

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
པའི་སྤྲིན་ཕུང་འཁྲིགས་པ་ལས། ། འཛད་མེད་དགེ་ལེགས་ཆར་ཆེན་ཕབ་པ་ཡིས། །
མཆོག་ཐུན་བསམ་དོན་ལྷུན་གྲུབ་བཀྲ་ཤིས་ཤོག ། ཅེས་ཡང་གསང་རྒྱ་ཅན་ལས་བཀའ་བརྒྱད་ཞི་ཁྲོ་
རྣམ་རོལ་གྱི་རྒྱུན་འཁྱེར་འདི་ནི། དོན་གཉེར་ཅན་འགའ་ཞིག་ནས་ནན་གྱིས་བསྐུལ་ཞིང་། ཉེ་ཆར་དད་ལྡན་ལྷ་
བྲིས་པ་བསམ་འཕེལ་སེངྒེ་ནས་ཀྱང་ནན་ཏན་དུ་བསྐུལ་བ་དང་། རང་གཞན་ཀུན་ལ་ཕན་ཆེ་བར་མཐོང་བས་
ཀྱང་མཚམས་སྦྱར་ཏེ་དུས་མཐའི་སྔགས་བཙུན ༧ ཆེ་མཆོག་རོལ་པ་རྩལ་གྱིས། ༧ ཐམས་ཅད་མཁྱེན་པ་རང་
ཉིད་ཀྱི་བཀའ་རྩོམ་ནོར་བུ་དབང་གི་རྒྱལ་པོའི་བང་མཛོད་ཀྱི་དགོངས་དོན་དང་མཐུན་པར་སུག་བྲིས་སུ་བགྱིས་
པ་ཛ་ཡནྟུ།